《挽故山东大方伯刘萝径先生四律 其二》
明代·邓云霄

燃藜阁上老人星，一夜光销陨渤溟。过眼功名蕉覆鹿，浮沤身世海漂萍。

官高方岳薇还紫，魂敛荒原草渐青。莫问籯金馀几许，遗孤徒抱数函经。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。